
ΑΠΟΦΑΣΕΙΣ 

Καθορισμός τιμής διάθεσης του έργου «Ολοκληρωμέ¬ 
νο Τελωνειακό Δασμολόγιο (ΤΑΒΙΟ) - Φορολογικές 

Επιβαρύνσεις έτους 2000». 1 

Συγκρότηση ΚΕΑΤ - αριθμός μελών - λειτουργία διάρ¬ 
κεια θητείας και τρόπος διοικητικής υποστήριξης. 2 
Τροποποίηση της 191123/98 απόφασης Υπουργού 

Εργασίας και Κοινωνικών Ασφαλίσεων. 3 

Τροποποίηση της 191748/99 απόφασης Υπουργού 

Εργασίας και Κοινωνικών Ασφαλίσεων. 4 

Εγγραφή Ομογενών και αλλοδαπών αθλητών στα Ελ¬ 
ληνικά αθλητικά σωματεία στίβου και μοντέρνου 
πεντάθλου και συμμετοχής τους στα Ελληνικά 

Πρωταθλήματα και τους αγώνες Κυπέλλου. 5 

Έγκριση μεταστέγασης του παραρτήματος Απολλώ¬ 
νιο Ωδείου στην Αλεξανδρούπολη. 6 

Προσθήκη τμήματος μελοδραματικής στο Δημοτικό 

Ωδείο Ξάνθης. 7 

Χορήγηση άδειας ίδρυσης και λειτουργίας Ωδείου, στην 
Ομόρρυθμη Εταιρία «ΩΔΕΙΟ ΠΕΡΑΙΑΣ ΟΡΦΕΑΣ Ο.Ε.» 8 
Χορήγηση άδειας ίδρυσης και λειτουργίας Μουσικής 

Σχολής στον Παναγιώτη Κέφο. 9 

Άρση της άδειας ίδρυσης και λειτουργίας της Σχολής 


Βυζαντινής Μουσικής «Ο ΑΠΟΣΤΟΛΟΣ ΠΑΥΛΟΣ» 10 
Κήρυξη I. Μονής Κοιμήσεως της Θεοτόκου Σεπετού, 
Δήμου Αλιφείρας Ν. Ηλείας ως κτηρίου χρήζοντος 


ειδικής κρατικής προστασίας. 11 

Τροποποίηση του Οργανισμού Εσωτερικής Υπηρε- 
σίαςτου Δήμου Λαγκαδά Νομού Θεσσαλονίκης... 12 


ΑΠΟΦΑΣΕΙ Σ 

Αριθ.Τ. 3562/1179 (1) 

Καθορισμός τιμής διάθεσης του έργου «Ολοκληρωμένο 
Τελωνειακό Δασμολόγιο (ΤΑΒΙΟ) - Φορολογικές Επι¬ 
βαρύνσεις έτους 2000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 48 του ν. 1591/86 (ΦΕΚ 


50/Α) «περί αντιτίμων ή δικαιωμάτων πάσης φύσεως για 
πώληση βιβλίων κωδίκων κ.λ.π. εντύπων γενικά από Δη¬ 
μόσιες Υπηρεσίες προς τρίτους». 

2) Το από 14/4/2000 υπηρεσ. σημείωματης 17ηςΔ/νσης 
του ΥΠ.ΟΙΚ. με το οποίο ζητείται ο καθορισμός τιμής διά¬ 
θεσης του έργου «Ολοκληρωμένο Τελωνειακό Δασμολό¬ 
γιο (ΤΑΒΙΟ - Φορολογικές Επιβαρύνσεις έτους 2000. 

3) Το από 9/6/2000 πρακτικό της Επιτροπής που συ¬ 
γκροτήθηκε με την αριθμ. 1041962/447/Α0006/2.5.2000 
Α.Υ.Ο., για τον προσδιορισμός της τιμής διάθεσης του έρ¬ 
γου «Ολοκληρωμένο Τελωνειακό Δασμολόγιο (ΤΑΒΙΘ) - 
Φορολογικές Επιβαρύνσεις έτους 2000» με το οποίο ει- 
σηγείταιτον καθορισμό τιμής διάθεσης του έργου στο πο¬ 
σό των δέκα πέντε χιλιάδων (15.000) δραχμών, ανά δίτο¬ 
μο αντίτυπο και τα τρία ειδικά κλασσέρ. 

4) Την αριθμ. 1039386/441/Α0006/21.4.2000 Απόφαση 
Πρωθυπουργού και Υπουργού Οικονομικών «Ανάθεση 
Αρμοδιοτήτων Υπουργού Οικονομικών στους Υφυπουρ¬ 
γούς» ΦΕΚ 571/Β), αποφασίζουμε: 

1) Καθορίζουμε την τιμή διάθεσης του έργου «Ολοκλη¬ 
ρωμένο Τελωνειακό Δασμολόγιο (ΤΑΒΙΟ) - Φορολογικές 
Επιβαρύνσεις έτους 2000», στο ποσό των δέκα πέντε χι¬ 
λιάδων (15.000) δραχμών, ανά δίτομο αντίτυπο, και τα 
τρία ειδικά κλασσέρ. 

2) Με την εν λόγω απόφαση δεν προκαλείται επιβάρυν¬ 
ση στον Κρατικό προϋπολογισμό. 

3) Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 4 Ιουλίου 2000 

Ο ΥΦΥΠΟΥΡΓΟΣ 

ΑΠΟΣΤ. ΦΩΤΙΑΔΗΣ 
-♦- 

Αριθ. Γ4/648 (2) 

Συγκρότηση ΚΕΑΤ - αριθμός μελών - λειτουργία διάρκεια 
θητείας και τρόπος διοικητικής υποστήριξης. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 14 τταράγρ. 51 περιπτ. γ’ 
του ν.2817/00 (ΦΕΚ 78/Α') «Εκπαίδευση Ατόμων με Ειδι¬ 
κές Ανάγκες και άλλες διατάξεις». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την αριθ. ΥΠΠΟ/ΔΙΟΙΚ/Α1/2026-Ι/20-4-2000 (ΦΕΚ 
571/13/21-4-00) κοινή απόφαση του Πρωθυπουργού και 
του Υπουργού Πολιτισμού «Περί ανάθεσης αρμοδιοτή¬ 
των στον Υφυπουργό Πολιτισμού». 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού», 
αποφασίζουμε 

Α. Συγκροτούμε στην Κεντρική Υπηρεσία του Υπουργεί¬ 
ου Εθνικής Παιδείας και Θρησκευμάτων 11 μελή Κεντρι¬ 
κή Επιτροπή Αθλητικών Τάξεων (ΚΕΑΤ), από ειδικούς 
στον τομέα της Παιδαγωγικής και της Φυσικής Αγωγής, 
έκτων οποίων έξι (6) μέλη προτείνονται από τον Υπουργό 
Εθνικής Παιδείας και Θρησκευμάτων και πέντε (5) μέλη 
από τον Υπουργό Πολιτισμού, με τους αναπληρωτές 
τους. 

Ως Πρόεδρος της ΚΕΑΤ ορίζεται ένας έκτων μελών που 
προτείνονται από τον Υπουργό Εθνικής Παιδείας και Θρη¬ 
σκευμάτων. 

Χρέη Γραμματέα ασκεί διοικητικός υπάλληλος της Κ.Υ- 
του ΥΠΕΠΘ ή της Γ.Γ.Α, ή αποσπασμένος εκπ/κός στην 
Κ.Υτου ΥΠΕΠΘ. 

Β. Ορίζουμε τον τρόπο λειτουργίας και τη διάρκεια της 
θητείας της ΚΕΑΤ ως ακολούθως: 

1. Η ΚΕΑΤ συνεδριάζει παρόντων τουλάχιστον έξι (6) εκ 
των μελών της, συνέρχεται δε σε συνεδρίαση, με πρό¬ 
σκληση του Προέδρου της τακτικά δύο φορές το μήνα, 
έκτακτα δε όταν υπάρχει ανάγκη. 

2. Η ΚΕΑΤ για την υποβοήθηση του έργου της μπορεί να 
ζητά την επιστημονική άποψη και να συνεργάζεται με φο¬ 
ρείς του Υπουργείου, Εθνικής Παιδείας και Θρησκευμά¬ 
των και της Γ.Γ.Α 

3. Την διοικητική υποστήριξη του έργου της ΚΕΑΤ έχει η 
Δ/νση Φυσικής Αγωγής. 

Δ. Κάθε είδους έξοδα που προκύπτουν από την λει¬ 
τουργία των τμημάτων αθλητικής διευκόλυνσης και της 
ΚΕΑΤ καλύπτονται σύμφωνα με τα οριζόμενα από τις δια¬ 
τάξεις του άρθρου 7 παρ. 4 του Ν. 1894/90 (ΦΕΚ 11 Ο/Α) 
και των άρθρων 49 και 50 του Ν. 2725/1999 (ΦΕΚ121/Α). 

Ως υπόλογος ορίζεται μόνιμος υπάλληλος της Γ.Γ.Α. 

Η θητεία του Προέδρου, των μελών και του Γ ραμματέα 
της ΚΕΑΤ είναι τριετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2000 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΦΥΠ. ΠΟΛΙΤΙΣΜΟΥ 

ΠΕΤΡΟΣ Δ. ΕΥΘΥΜΙΟΥ ΓΕΩΡΓΙΟΣ ΦΛΩΡΙΔΗΣ 
-Φ- 

Αριθ. 191308 (3) 

Τροποποίηση της 191123/98 απόφασης Υπουργού Ερ¬ 
γασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν. 212/69 «Περί οργανώσεως και διοικήσεως του 
ΟΑΕΔ». 


γ) Του άρθρου 2του Π. Δ/τος 359/97 (ΦΕΚ/Α/28.11.97), που 
αφορά τις προϋποθέσεις χορήγησης της Κάρτας Παραμο¬ 
νής περιωρισμένης χρονικής διάρκειας σε αλλοδαπούς. 

2. Το αριθ. 1017/20.6.2000 έγγραφο του Πρωτοδικείου 
Ηρακλείου. 

3. Την αριθ. 191123/9.7.98 απόφαση του Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παραμο¬ 
νής περιωρισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Ηρακλείου (1η Επιτροπή), 
όπως τροποποιήθηκε με τις αριθ. 191867/98, 192230/98, 
190665/99 και 192082/99 όμοιες, αποφασίζουμε: 

Τροποποιούμετηναριθ. 191123/98 απόφασητου Υπουρ¬ 
γού Εργασίας και Κοινωνικών Ασφαλίσεων με την οποία 
συγκροτήθηκε η Επιτροπή Ν. Ηρακλείου (1η Επιτροπή) για 
τη χορήγηση Κάρτας Παραμονής περιωρισμένης χρονικής 
διάρκειας σε αλλοδαπούς κατά το μέρος που αφορά τον 
Πρόεδρο της Επιτροπής και ορίζουμε τον Εμμανουήλ Βα- 
σιλάκη Πρόεδρο Πρωτοδικών σε αντικατάσταση τους Βερ- 
γιτσάκη Νικολάου. 

Κατά τα λοιπά ισχύει η αριθ. 191123/99 απόφασή μας, 
όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2000 

ΟΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-Φ- 

Αριθ. 191289 (4) 

Τροποποίηση της 191748/99 απόφασης Υπουργού Ερ¬ 
γασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Ν. 212/69 «Περί οργανώσεως και διοικήσεως του 
ΟΑΕΔ». 

γ) Του άρθρου 2του Π. Δ/τος359/97 (ΦΕΚ/Α/28.11.97), που 
αφορά τις προϋποθέσεις χορήγησης της Κάρτας Παραμο¬ 
νής περιωρισμένης χρονικής διάρκειας σε αλλοδαπούς. 

2. Το από 29.6.2000 έγγραφο του Εργατικού Κέντρου Κω. 

3. Την αριθ. 191748/15.10.99 απόφασητου Υπουργείου 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιωρισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Ηρακλείου (1η Επιτροπή), 
όπως τροποποιήθηκε με τις αριθ. 191867/98, 192230/98, 
190665/99 και 192082/99 όμοιες, αποφασίζουμε: 

Τροποποιούμε την αριθ. 191748/98 απόφαση του 
Υπουργού Εργασίας και Κοινωνικών Ασφαλίσεων με την 
οποία συγκροτήθηκε η Επιτροπή Ν. Δ/σου (Κώ) για τη χο¬ 
ρήγηση Κάρτας Παραμονής περιωρισμένης χρονικής 
διάρκειας σε αλλοδαπούς κατά το μέρος που αφορά τους 
εκπροσώπους του Εργατικού Κέντρου και ορίζουμε τους 
Παν. Παπανικόλα και Στεφ. Στεργιάκη, ως τακτικό και ανα¬ 
πληρωματικό μέλος, σε αντικατάσταση των Μακρή Κικής 
και Χαλά Αναστασίου, αντίστοιχα. 

Κατά τα λοιπά ισχύει η αριθ. 191123/99 απόφασή μας, 
όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2000 

ΟΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 
-♦- 

Αριθ. 18957 (5) 

Εγγραφή Ομογενών και αλλοδαπών αθλητών στα Ελληνι¬ 
κά αθλητικά σωματεία στίβου και μοντέρνου πεντά¬ 
θλου και συμμετοχής τους στα Ελληνικά Πρωταθλή¬ 
ματα και τους αγώνες Κυπέλλου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

β.του Ν. 1558/85 «Κυβέρνηση και Κυβερνητικά όργανα» 
(ΦΕΚ 137/Α), όπως τροποιήθηκε και ισχύει. 

γ. της παραγράφου 7 του άρθρου 33 του ν. 2725/99 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την με αριθμ. ΥΠΠΟ/ΔΙΟΙΚ/Α1/20261/20.4.2000 από¬ 
φαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού». 

3. Το υπ’ αριθμ. 2555/15.5.2000 έγγραφο του ΣΕΓΑΣ. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Εγγραφή αλλοδαπού αθλητή 

1. Υπήκοοι Κρατών -Μελών της Ευρωπαϊκής Ένωσης 
(ΕΈ.) οι οποίοι διαμένουν νόμιμα στην Ελλάδα (εργαζό¬ 
μενοι, φοιτητές κ.λ.π.) δύνανται οι ίδιοι και τα μέλη των οι¬ 
κογενειών τους να εγγράφονται στη δύναμη των Ελληνι¬ 
κών αθλητικών ερασιτεχνικών σωματείων Στίβου ή Μο¬ 
ντέρνου Πεντάθλου και να συμμετέχουν στους πάσης 
φύσεως αγώνες και Πρωταθλήματα. 

2. Επιτρέπεται η εγγραφή μέχρι δύο (2) αλλοδαπών 
αθλητών - τριών συνολικά στη δύναμη Σωματείου του ΣΕ- 
ΓΑΣ υπό τους εξής όρους και προϋποθέσεις: 

α. Η εγγραφή τους γίνεται αποκλειστικά κατά την πε¬ 
ρίοδο των μετεγγραφών (15-31 Οκτωβρίου εκάστου 
έτους). 

β. Τα δελτία αθλητικής ιδιότητος τους έχουν ισχύ ενός 
(1) έτους. 

γ. Απαγορεύεται αθλητής να αγωνιστεί την ίδια αγωνι¬ 
στική περίοδο σε δύο (2) διαφορετικά Σωματεία σε αγώ¬ 
νες που διοργανώνονται στην Ελλάδα ή στο Εξωτερικό 
καθώς επίσης και σε αγώνες μεταξύ Σωματείων αλλοδα¬ 
πής Ομοσπονδίας. 

Εξαιρούνται οι Κύπριοι αθλητές που είναι εγγεγραμμέ¬ 
νοι και σε Ελληνικά Σωματεία σύμφωνα με τις διατάξεις 
του άρθρου 4 του παρόντος. 

Άρθρο 2 

Προϋποθέσεις συμμετοχής σε αγώνες - 
Δικαιολογητικά αλλοδαπού αθλητή 

1. Απαγορεύεται η συμμετοχή των ανωτέρω αθλητών - 


τριών της παραγράφου 2 του άρθρου 1 στους αγώνες 
όλων των διεξαγόμενων στην Ελλάδα Εθνικών Πρωτα¬ 
θλημάτων (Α/Γ - Νέων μέχρι 22 ετών, Ε/Ν, Π/Κ, Π/Π, -ΠΚ 
Α'). 

2. Επιτρέπεται, κατ’ εξαίρεση, η εγγραφή σε ειδική κατη¬ 
γορία των μητρώων αθλητώντου ΣΕΓΑΣ, μέχρι δύο (2) αθλη¬ 
τών και δύο (2) αθλητριών αλλοδαπών, που μπορούν να με¬ 
τέχουν μόνο σε διεθνή Πρωταθλήματα Συλλόγων υπό τους 
όρους των ειδικών διεθνών κανονισμών ή προκηρύξεων. 

3. Επιτρέπεται η εγγραφή σε Σωματείο της δύναμής του 
ΣΕΓΑΣ και η συμμετοχή τους σε όλα τα Εθνικά Πρωτα¬ 
θλήματα σε αθλητές ξένης υπηκοότητας, εφ’ όσον δεν 
συμπλήρωσαν το 18ο έτος της ηλικίας τους, γεννήθηκαν 
ή διαμένουν στην Ελλάδα πέραν της τριετίας και φοιτούν 
στη Δευτεροβάθμια Εκπαίδευση. 

Οι αθλητές αυτοί παραμένουν στο Σωματείο που ενε- 
γράφησαν και μετά τη συμπλήρωση του 18ου έτους της 
ηλικίας τους ή και μετά την αποφοίτησή τους από την Δευ¬ 
τεροβάθμια Εκπαίδευση, με την προϋπόθεση ότι εξακο¬ 
λουθούν να διαμένουν στην Ελλάδα, μπορούν δε να με- 
τεγγραφούν σε άλλο σωματείο υπό τους όρους και τις 
προϋποθέσεις του Κανονισμού εγγραφών μετεγγραφών 
του ΣΕΓΑΣ. 

4. Η διαδικασία εγγραφής η μετεγγραφής αλλοδαπού 
αθλητή υπόκεινται στις διατάξεις και τους όρους των διε¬ 
θνών κανονισμών της Ελληνικής νομοθεσίας και της πα¬ 
ρούσας απόφασης. 

Η διαδικασία και τα απαιτούμενα δικαιολογητικά για την 
εγγραφή των αθλητών - τριώντου παρόντος άρθρου, κα¬ 
θορίζονται με απόφαση του Διοικητικού Συμβουλίου του 
ΣΕΓΑΣ. 

Άρθρου 3 

Εγγραφή ομογενή αθλητή - Δικαιολογητικά 

1. Ομογενής αθλητής θεωρείται ο αλλοδαπός που κα¬ 
τάγεται από Έλληνα απεριόριστη πατρικής ή μητρικής 
γραμμής εγγεγραμμένους στα μητρώα Δήμου ή Κοινό¬ 
τητας της Ελληνικής Επικράτειας. 

2. Ομογενής αθλητής εξομοιώνεται με ημεδαπό μόλις 
αποκτήσει και την Ελληνική Ιθαγένεια. Ο εν λόγω ομογε¬ 
νής αλλοδαπός δικαιούται να μετέχει στα Εθνικά αθλητι¬ 
κά Πρωταθλήματα καθώς και στις Εθνικές ομάδες (μετην 
προϋπόθεση της έκδοσης διαβατηρίου) εφόσον στην τε¬ 
λευταία περίπτωση δεν ανήκει στη δύναμη αλλοδαπού 
Συλλόγου. 

3. Κάθε αθλητής που μετέχει στα Εθνικά Πρωταθλήμα¬ 
τα ως Έλληνας ύστερα από την απόκτηση της Ελληνικής 
Υπηκοότητας (Ιθαγένειας) παύει αυτομάτως και αυτοδι¬ 
καίως να μετέχει και να αγωνίζεται ως Έλληνας στις Ελ¬ 
ληνικές Εθνικές Ομάδες εάν αγωνιστεί με τα χρώματα 
Εθνικής Ομάδας άλλης Χώρας. 

4. Η διαδικασία και τα απαιτούμενα δικαιολογητικά για 
την εγγραφή των Αθλητών Αθλητριών του παρόντος άρ¬ 
θρου καθορίζεται με απόφαση του Διοικητικού Συμβουλί¬ 
ου του ΣΕΓΑΣ. 

Άρθρο 4 

Εγγραφή Κυπρίων αθλητών 

Προκειμένου περί αθλητών κυπριακής υπηκοότητας 
που ανήκουν στη δύναμη Κυπριακών Σωματείων επιτρέ¬ 
πεται η εγγραφή τους και σε Ελληνικό Σωματείο με συ¬ 
γκατάθεση του Σωματείου τους και της Κυπριακής Αθλη- 

τικής Ομοσπονδίας και χωρίς να έχουν το δικαίωμα με¬ 
τεγγραφής σε άλλο Ελληνικό Σωματείο, εφόσον σπου¬ 
δάζουν στην Ελλάδα σε ανώτερο ή ανώτατο Ελληνικό Εκ¬ 
παιδευτικό Ίδρυμα μέχρι της αποφοιτήσεώς τους και εν 
πάσει περιπτώσει για χρονικό διάστημα που δεν επιτρέ¬ 
πεται να υπερβαίνει τα νομοθετημένα έτη σπουδών συν 
δύο (2) και κατά τη διάρκεια των οποίων ο αθλητής θα ανή¬ 
κει σε αμφότερα τα αθλητικά σωματεία δηλονότι και στο 
Κυπριακό και στο Ελληνικό. 

Μετά τη συμπλήρωση του χρονικού διαστήματος ή με¬ 
τά την αποφοίτησή τους και σε κάθε περίπτωση μετά τη 
συμπλήρωση του 27ου έτους της ηλικίας τους, ο Κύπριος 
αθλητής αυτοδικαίως παύει να ανήκει στο Ελληνικό και 
παραμένει μόνο στο Κυπριακό Σωματείο. 

Σε περίπτωση απόκτησης και της Ελληνικής υπηκοότη¬ 
τας κατά τη διάρκεια που αγωνίζονται και σε Ελληνικά Σω¬ 
ματεία θεωρούνται ημεδαποί ωφελούμενοι των διατάξε¬ 
ων του Κανονισμού Εγγραφών - Μετεγγραφών του ΣΕ- 
ΓΑΣ και αγωνίζονται ως έλληνες στα Ελληνικά 
Πρωταθλήματα ή στην Ελληνική Εθνική Ομάδα εφόσον 
από της αποκτήσεως της Ελληνικής Υπηκοότητας δεν 
αγωνίζονται μετά χρώματα άλλης Χώρας. 

Κάθε Ελληνικό Σωματείο δικαιούται να αποκτά της κα¬ 
τηγορίας της παραπάνω παραγράφου έναν (1) αθλητή - 
τρία κάθε χρόνο. 

Η διαδικασία και τα απαιτούμενα δικαιολογητικάγιατην 
εγγραφή των Αθλητών - Αθλητριών του παρόντος άρθρου 
καθορίζεται με απόφαση του Διοικητικού Συμβουλίου του 
ΣΕΓΑΣ. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 12 Ιουλίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-Φ- 

Αριθ. ΥΠ.ΠΟ/ΚΑΤΕΧΝ/Δ34801 (6) 

Έγκριση μεταστέγασης του παραρτήματος Απολλώνιο 
Ωδείου στην Αλεξανδρούπολη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ/γμα 941/77 «Περί Οργανισμού του Υπουργεί¬ 
ου Πολιτισμού» 

3. Το ΒΔ/γμα16/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/κης» 

5. Την απόφαση αριθ. ΥΠΠΟ/ΚΑΤΕΧΝ/Δ/32544/30.6.97 
«χορήγηση άδειας ίδρυσης και λειτουργίας παραρτήμα¬ 
τος Απολλώνιου Ωδείου στην Αλεξανδρούπολη» (ΦΕΚ 
614/Β/22.7.97). 

6. Την απόφαση αριθμ. ΥΠ.ΠΌ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουρού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ» (ΦΕΚ987/Β/28.11.91). 

7. Το από 22.6.2000 Πρακτικό αυτοψίας της Δ/νσης Τεχνι¬ 


κών Υπηρεσιών, της Νομαρχιακής Αυτοδιοίκησης Έβρου. 

8. Την σχετική αίτηση, μετά συνημμένα δικαιολογητικά, 
αποφασίζουμε: 

Εγκρίνουμε τη μεταστέγαση του παραρτήματος Απολ¬ 
λώνιου Ωδείου, στο κτίριο επί της οδού Αίνου 44, στην 
Αλεξανδρούπολη, κατόπιν αιτήσεως του Απολλώνιου 
Ωδείου. 

Στην αίθουσα ομαδικής διδασκαλίας, δεν επιτρέπεται η 
φοίτηση περισσοτέρων των 15 σπουδαστών. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/26317 (7) 

Προσθήκη τμήματος μελοδραματικής στο Δημοτικό 
Ωδείο Ξάνθης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού κα Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠ.ΠΟ/ΚΑΤΕΧΝ/Δ/32475/2248/ 
4.9.91 «χορήγηση άδειας ίδρυσης και λειτουργίας Ωδεί¬ 
ου, στην Στέγη Γραμμάτων και Καλών Τεχνών Δήμου Ξάν¬ 
θης». (ΦΕΚ754/Β/19.9.91). 

6. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ του ΥΠ.ΠΟ» (ΦΕΚ 987/Β/28-11-91). 

7. Την από 25-5-2000 αίτηση μετά συνημμένα δικαιολο- 
γητικά, αποφασίζουμε: 

Συμπληρώνουμε την αριθμ. ΥΠ.ΠΟ/ΚΑΤΕΧΝ/Δ/2248/4- 
9-91 «χορήγηση άδειας ίδρυσης και λειτουργίας Ωδείου 
στην Στέγη Γ ραμμάτων και ΚαλώνΤεχνών Δήμου Ξάνθης» 
(ΦΕΚ754/Β/19-9-91) απόφασή μας, και εγκρίνουμε τη λει¬ 
τουργία τμήματος μελοδραματικής, στο Δημοτικό Ωδείο 
Ξάνθης, από το σχολικό έτος 2000 - 2001. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠ.ΠΟ/ΚΑΤΕΧΝ/Δ/33243 (8) 

Χορήγηση άδειας ίδρυσης και λειτουργίας Ωδείου, στην 
Ομόρρυθμη Εταιρία «ΩΔΕΙΟ ΠΕΡΑΙΑΣΟΡΦΕΑΣΟ.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορούντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Το άρθρο 29του Ν. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ.ΥΠ.ΠΟ/ΓΝΟΣ/33992/31.8.87 
προϋποθέσεις λειτουργίας τμήματος κλασσικής κιθά¬ 
ρας». (ΦΕΚ500/Β/87). 

8. Την απόφαση αριθμ. ΥΠ.ΠΟ/ΓΝΟΣ/49095/3Θ. 10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού, στους Γεν. Γραμμα¬ 
τείς, Γεν. Δ/ντές, Προϊστάμενους Δ/νσεων, Τμημάτων 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

9. Το από 29-6-2000 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης 
Θεσσαλονίκης. 

10. Την από 28-5-2000 αίτηση, με τα συνημμένα δικαιο- 
λογητικά, αποφασίζουμε: 

1. Χορηγούμε στην Ομόρρυθμη Εταιρία «ΩΔΕΙΟ ΠΕ- 
ΡΑΙΑΣ ΟΡΦΕΑΣ Ο. Ε.» άδεια ίδρυσης και λειτουργίας 
Ωδείου που θα στεγαστεί στο κτίριο επί της οδού Φιλελ¬ 
λήνων 38, στην Περαία Θεσσαλονίκης, και θα έχει επωνυ¬ 
μία «ΩΔΕΙΟ ΠΕΡΑΙΑΣ ΟΡΦΕΑΣ Ο.Ε.» 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συνθέ- 
σεως, με τμήματα: 

1. Ωδικής, 2. αρμονίας, 3. ενοργάνωσης, 4. ανίστοιξης, 
5. φυγής, 6. σύνθεσης 

Β. Σχολή Ενόργανου Μουσικής, μετρήματα: 

1. Πληκτών, 2. εγχόρδων, 3. πνευστών, 4. κλασσικής κι¬ 
θάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

5. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

6. Η άδεια ισχύει από το σχολικό έτος 2000 - 2001. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. ΥΠ.ΠΟ/ΚΑΤΕΧΝ/Δ/27883 (9) 

Χορήγηση άδειας ίδρυσης και λειτουργίας Μουσικής 
Σχολής στον Παναγιώτη Κέφο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορούντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29τουΝ. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ.ΥΠ.ΠΟ/ΓΝΟΣ/33992/31.8.87 
προϋποθέσεις λειτουργίας τμήματος κλασσικής κιθά¬ 
ρας». (ΦΕΚ 500/Β/87). 

8. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού, στους Γεν. Γραμμα¬ 
τείς, Γεν. Δ/ντές, Προϊστάμενους Δ/νσεων, Τμημάτων 
Γραφείων, της Κ.Υ. του ΥΠ.ΠΟ». (ΦΕΚ 987/Β/28.11.91). 

9. Το από 29-6-2000 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης 
Φθιώτιδος. 

10. Την από 7-6-2000 αίτηση, με τα συνημμένα δικαιο- 
λογητικά, αποφασίζουμε: 

1. Χορηγούμε στον Παναγιώτη Κέφο άδεια ίδρυσης και 
λειτουργίας Μουσικής Σχολής, που θα στεγαστεί στο κτί¬ 
ριο επί της οδού Εθνικής Αντίστασης, στην Αμφίκλεια 
Φθιώτιδος, και θα έχει επωνυμία «ΜΟΥΣΙΚΗ ΣΧΟΛΗ ΠΑ¬ 
ΝΑΓΙΩΤΗ ΚΕΦΟΥ». 

2. Η Μουσική Σχολή, θα λειτουργήσει τα τμήματα αρ¬ 
μονίας, αντίστιξης, φυγής, πληκτών, κλασσικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000 - 2001. 

Από τις διατάξεις αυτής της απόφασης, δεν προκαλεί- 

ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/27484 (10) 

Άρση της άδειας ίδρυσης και λειτουργίας της Σχολής Βυ¬ 
ζαντινής Μουσικής «Ο ΑΠΟΣΤΟΛΟΣ ΠΑΥΛΟΣ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την αριθ. ΥΠΠΟ/ΚΑΤΕΧΝ/Δ/38427/16.9.94 απόφαση 
μας «Χορήγηση άδειας ίδρυσης και λειτουργίας Σχολής 
Βυζαντινής Μουσικής, στην Αναστασία Δημητρακοπού- 
λου» (ΦΕΚ749/τΒ/5.10.94) 

6. Την απόφαση αριθμ. ΥΠ.ΠΟ/ΓΝΘΣ/49095/30-10-91 
απόφαση Μεταβίβαση αρμοδιοτήτων Υπουργού και δι¬ 
καιώματος υπογραφής «Με Εντολή Υπουργού» στους 
Γεν. Γραμματείς, Γεν. Διευθυντές και Προϊσταμένους των 
Διευθύνσεων Τμημάτων και Γραφείων της Κ. Υ. του 
ΥΠ.ΠΟ (ΦΕΚ987/Β/28-11-91). 

7. Την από 21.2.2000 αίτηση, με τα συνημμένα δικαιο- 
λογητικά, αποφασίζουμε: 

Αίρουμε από το σχολικό έτος 2000-20001, την άδεια 
ίδρυσης και λειτουργίας της Σχολής Βυζαντινής μουσι¬ 
κής, «Ο ΑΠΟΣΤΟΛΟΣ ΠΑΥΛΟΣ», που χορηγήθηκε με την 
αριθ. ΥΠ.ΠΟ/ΚΑΤΕΧΝ/Δ/38427/16.9.94 απόφασή μας, 
«χορήγηση άδειας ίδρυσης και λειτουργίας Σχολής Βυ¬ 
ζαντινής Μουσικής, στηνΑναστασίαΔημητρακοπούλου», 
(ΦΕΚ749/Β/5.10.94), κατόπιν αιτήσεωςτης ιδρύτριαςτης 
ανωτέρω Σχολής. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αριθμ. ΥΠ.ΠΟ/ΚΑΤΕΧΝ/Δ/10927/1.3.2000 
Άρση άδειας ίδρυσης και λειτουργίας της Σχολής Βυζα¬ 
ντινής Μουσικής, «Ο ΑΠΟΣΤΟΛΟΣ ΠΑΥΛΟΣ» (ΦΕΚ 
363/Β/22-3-2000) δεν ισχύει. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 10 Ιουλίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1 /Φ31 /ΚΗΡ/27260/842 (11) 

Κήρυξη I. Μονής Κοιμήσεως της Θεοτόκου Σεπετού, Δή¬ 
μου Αλκρείρας Ν. Ηλείας ως κτηρίου χρήζοντος ειδι¬ 
κής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30-10-1991) (ΦΕΚ987/ 
Β/28-11 -91 και ΦΕΚ 17/Β/16-1 -92) για «Μεταβίβαση αρμο¬ 
διοτήτων Υπουργού και δικαιώματος υπογραφής», «Με 
εντολή Υπουργού» στους Γ. Γραμματέα, Ειδικό Γραμμα- 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ». 

2) Τις διατάξεις του Κ.Ν. 5351/32 «Περί Αρχαιοτήτων». 

3) Ν. 2039/92 (ΦΕΚ 61/Α713-4-92) Κήρυξη για την προ¬ 
στασία της Αρχαιολογικής Κληρονομιάς. 

4) Την γνωμοδότηση του Τοπικού Συμβουλίου Μνημεί¬ 
ων Νοτιοδυτικής Ελλάδος, όπως διατυπώθηκε στην 
αριθμ. 5/30-5-00 συνεδρία του, αποφασίζουμε: 

Χαρακτηρίζουμε την I. Μονή Κοιμήσεως της Θεοτόκου 


Σεπετού Δ. Αλκρείρας Ν. Ηλείας ως μνημείο που χρήζει ει¬ 
δικής κρατικής προστασίας. 

Πρόκειται για συγκρότημα θεμελιωμένο σε βραχώδη 
πλαγιά πάνω από τον ποταμό Τρίτωνα. 

Το καθολικό, κτισμένο το 1920, είναι μονόχωρος ναός 
με τονισμένο τον άξονα Βορρά - Νότου και την αψίδα του 
ανοιγμένη στο φυσικό βράχο. Στηρίζεται πάνω σε τρεις 
ψηλούς ογκώδεις πεσσούς που σχηματίζουν δύο βαθιές 
καμάρες. Υπάρχουν επίσης λείψανα παλαιότερων φάσε¬ 
ων, κυρίως ίχνη ασκηταριών ανοιγμένων σε κοιλώματα 
του βράχου. Αποτελεί μοναδικό στοιχείο της αρχιτεκτονι¬ 
κής κληρονομιάς και η μονή μοναδικό μνημείο για την 
ιστορική φυσιογνωμία του χώρου, μεταξύ των οικισμών 
Αλίφειρας και Καρματά Χανιά και της ιστορικής του δια¬ 
δρομής κατά την Τουρκοκρατία και τη νεώτερη εποχή. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσως. 

Αθήνα, 30 Ιουνίου 2000 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

-♦- 

Αριθ. 23.591 (12) 

Τροποποίηση του Οργανισμού Εσωτερικής Υπηρεσίας 
του Δήμου Λαγκαδά Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 12τουΝ. 1188/1981, όπωςτροποπιήθη- 
κε με το άρθρο 8 παραγρ. 5 του Ν 2.307/1995 

β) Του άρθρου 18 παραγρ. 12 του Ν 2.503/1997. όπως 
τροποποιήθηκε με τις όμοιες του άρθρου 8 παραγρ. 9του 
Ν 2 539/1997 

2. Την απόφασή μας 4.915/1999 (ΦΕΚ 398 /Β/19-4-1999) 
με την οποία εγκρίνεται ο Οργανισμός Εσωτερικής Υπη¬ 
ρεσίας του δήμου Λαγκαδά, όπως τροποποιήθηκε με την 
απόφασή μας 39.161/99/9-5-2000 (Φ.Ε.Κ 652/Β/22-5- 
2000 ). 

3. Την 48/2000 απόφαση του δημοτικού συμβουλίου Λα¬ 
γκαδά με την οποία τροποιείται ο Οργανισμός Εσωτερι¬ 
κής Υπηρεσίας. 

4. Την αριθ. 4/8-6-2000 (θέμα 12ο) γνώμη του Υπηρε¬ 
σιακού Συμβουλίου υπαλλήλων Ο.Τ.Α. Ν. Θεσσαλονίκης 
(πλην δήμου Θεσσαλονίκης), αποφασίζουμε: 

Τροποποιούμε το άρθρο 19 του Οργανισμού Εσωτερι¬ 
κής Υπηρεσίας του δήμου Λαγκαδά του Νομού Θεσσαλο¬ 
νίκης κατά τα οριζόμενα στην 48/2000 απόφαση του δη¬ 
μοτικού συμβουλίου και στην αριθ. 4/8-6-2000 (θέμα 12ο) 
γνώμη του Υπηρεσιακού Συμβουλίου υπαλλήλων Ο.Τ.Α. 
Ν. Θεσσαλονίκης (πλην δήμου Θεσσαλονίκης), το οποίο 
διαμορφώνεται ως εξής: 

Άρθρο 19 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Πενήντα (50) θέσεις διαφόρων ειδικοτήτων για την αντί- 

μετώπιση εποχιακών, περιοδικών και πρόσκαιρων ανα¬ 
γκών, όπως θα εξειδικεύονται κάθε φορά ανάλογα με τις 
ανάγκες της Υπηρεσίας. 

Ακροτελευταίο Άρθρο 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του δήμου Λαγκαδά 
ύψους 98.000.000 δρχ. περίπου για το τρέχον οικονομικό 
έτος και για καθένα από τα επόμενα οικονομικά έτη. Η 


σχετική πίστωση για το τρέχον έτος έχει εγγράφει στον 
Κ.Α.. 15/112.1, του προϋπολογισμού του δήμου. Για κα¬ 
θένα από τα επόμενα έτη θα υπάρχει ανάλογη πρόβλεψη 
στον αντίστοιχο προϋπολογισμό. Η απόφαση αυτή να δη- 
μοσιευθεί στην Εφημερίδα της Κυβερνήσεως. 

Θεσσαλονίκη, 10 Ιουλίου 2000 

Ο Γενικός Γραμματέας Περ/ρειας 
ΒΑΣΙΛΗΣ ΒΑΛΑΣΟ Π ΟΥΔΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΓΠ3ίΙ: \Λ/θβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως Ιδ.ΟΟ' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































